Drapèu de l'Union dei Republicas Socialistas Sovieticas

Lo drapèu de l'Union dei Republicas Socialistas Sovieticas èra lo drapèu de l'Union dei Republicas Socialistas Sovieticas de 1922 a 1991. Doas versions principalas foguèron adoptadas. La premiera foguèt brèvament utilizada de decembre de 1922 au 12 de novembre de 1923. Èra un drapèu roge amb un simbòl que representava lo projècte comunista de revolucion mondiala. Pasmens, son usatge foguèt brèu que foguèt remplaçada per la version pus famosa dau drapèu sovietic. D'inspiracion comunista, èra fach d'un drapèu roge portant un martèu, un volame e una estela jauna :
 lo roge representava lo sang dei defensors de la revolucion.
 lo martèu e lo volame simbolizan l'union deis obriers e dei païsans.
 l'estela figura l'Armada Roja.
Aqueu drapèu foguèt lo drapèu de l'URSS fins a sa dissolucion en decembre de 1991. Dempuei aquela data, aparéis dins de manifestacions comunistas e dins de ceremònias de commemoracion de la victòria còntra lo nazisme. En Russia, s'utiliza un dei drapèus issats sus lo Reichstag a l'eissida de la batalha de Berlin. Dich bandiera de la Victòria, es considerat coma un tesaur nacionau dau país.

 Liames intèrnes 

 Bandiera de la Victòria.
 Union dei Republicas Socialistas Sovieticas.

 Bibliografia 

 Whitney Smith, Flags and arms across the world, McGraw-Hill, 1980, p. 203.

 Nòtas e referéncias